**แผนเผชิญเหตุตอบโต้อุบัติภัยจากการขนส่งสารเคมีและวัตถุอันตราย**

**สำนักงานเขตบางพลัด**

**------------------------------------------------------------------**

**๑. หลักการและเหตุผล**

 ปัจจุบันมีการนำวิทยาการและเทคโนโลยี รวมทั้งสารเคมีและวัตถุอันตรายมาใช้ในการพัฒนาด้านต่างๆ เป็นจำนวนมาก ทั้งในภาคเกษตรกรรมและอุตสาหกรรม รวมทั้งสถานประกอบการภาคธุรกิจ ผลของการนำมาใช้โดยขาดมาตรการป้องกันในเรื่องความปลอดภัย ไม่ว่าจะเป็นการผลิต การเก็บ การบรรจุขนส่งแล้ว อาจทำให้เกิดอุบัติเหตุซึ่งนำมาซึ่งความเสียหายทั้งชีวิต และทรัพย์สิน ตลอดจนสิ่งแวดล้อมในระดับที่รุนแรงยิ่งกว่าในอดีตที่ผ่านมา เพื่อเป็นการเตรียมพร้อมในการป้องกันและแก้ไขอุบัติภัยจากสารเคมีและวัตถุอันตราย สำนักงานเขตบางพลัด จึงได้จัดทำแผนเผชิญเหตุตอบโต้อุบัติภัยจากการขนส่งสารเคมีและวัตถุอันตราย

**๒. วัตถุประสงค์**

 ๒.๑ เป็นแนวทางในการเตรียมการป้องกันและประสานการปฏิบัติงาน ระหว่างหน่วยงานต่าง ๆ ที่เกี่ยวข้อง ทั้งหน่วยปฏิบัติหลัก และหน่วยสนับสนุนการปฏิบัติ เพื่อให้สามารถดำเนินการป้องกันและแก้ไขปัญหาการเกิดอุบัติภัยจากสารเคมีและวัตถุอันตรายใต้อย่างรวดเร็วและมีประสิทธิภาพ

 ๒.๒ เป็นการกำหนดหน้าที่ความรับผิดชอบของหน่วยงานที่เกี่ยวข้องไว้ให้พร้อมต่อการปฏิบัติงาน ในระยะก่อนเกิดภัย ขณะเกิดภัย และภายหลังที่ภัยได้ผ่านพ้นไปแล้ว

**3. นิยามศัพท์**

 **ภัยที่เกิดจากสารเคมีและวัตถุอันตราย** หมายถึง ภัยที่เกิดจากสารเคมีและวัตถุอันตรายรั่วไหล เพลิงไหม้และการระเบิด ซึ่งเกี่ยวข้องกับสถานที่ที่มีการเก็บ การใช้ การบรรจุ และการขนส่ง ทั้งที่เคลื่อนที่ได้ และไม่ได้

 **สารเคมีและวัตถุอันตราย** หมายถึง สิ่งที่มีลักษณะอย่างใดอย่างหนึ่ง ดังต่อไปนี้

 (๑) วัตถุที่ระเบิดได้ หมายถึง เป็นสารที่เกิดการระเบิดได้ เมื่อได้รับความร้อน เปลวไฟ ถูกกระแทกหรือจุดระเบิด เช่น กระสุนปืน ดินระเบิด ดินปืน ตัวจุดระเบิดพลุ แก๊ป ประทัด ดอกไม้ไฟ เป็นต้น

 (๒) ก๊าซ หมายถึง ก๊าซที่สามารถติดไฟได้ง่ายเมื่อได้รับความร้อน หรือ เปลวไฟ เช่น ก๊าซหุงต้ม ก๊าซไฮโดรเจน ก๊าซบิวเทน เป็นต้น หรือก๊าซที่เมื่อสูดดมกลิ่นหรือสัมผัสถูกร่างกายแล้ว ทำให้เกิดอันตรายต่อสุขภาพ และอาจเสียชีวิตได้ เช่น ก๊าซคลอรีน ก๊าซแอมโมเนีย เป็นต้น หรือก๊าซที่ถูกอัดไว้ในถังด้วยความดันสูง เมื่อถูกกระแทกอย่างแรงอาจเกิดระเบิดได้ เช่น ก๊าซคาร์บอนไดออกไซด์ ก๊าซออกซิเจน เป็นต้น

 (๓) ของเหลวไวไฟ หมายถึง ของเหลวที่สามารถติดไฟได้ง่ายเมื่อได้รับความร้อนหรือเปลวไฟ เช่น บิวเทน เมทิลแอลกอฮอล์ เอทิลแอลกอฮอล์ น้ำมัน เป็นต้น

 (๔) ของแข็งไวไฟ หมายถึง สารที่ลุกไหม้ได้ง่ายเมื่อได้รับความร้อนหรือ เปลวไฟ เช่น ไม้ขีดไฟกำมะถัน ฟอสฟอรัส ลิกไนต์ เป็นต้น หรือสารที่เมื่อถูกน้ำหรือความชื้นจะทำให้เกิดก๊าซไวไฟ ซึ่งลุกไหม้

ได้ เช่น แคลเซียมคาร์ไบด์ โซเดียม เป็นต้น

 (๕) สารออกซิไดซ์และสารเปอร์ออกไซด์อินทรีย์ หมายถึง สารที่ตัวเองไม่เกิดการลุกไหม้ แต่ช่วยให้สารอื่นลุกไหม้ได้โดยสลายตัวให้ก๊าซออกซิเจนออกมา เช่น ปุ๋ยแอมโมเนียมไนเตรท ด่างทับทิม เป็นต้น หรือสารที่สลายตัวแล้วให้ก๊าซออกซิเจน ซึ่งจะทำให้ตัวเองและสารอื่นเกิดการลุกไหม้ เช่น อะเซทติลเปอร์ออกไซด์ เป็นต้น

 (๖) สารมีพิษและสารติดเชื้อโรค หมายถึง สารที่เมื่อกิน สัมผัสกับผิวหนัง หรือสูดลมหายใจรับสารนี้แล้ว เป็นอันตรายต่อร่างกายและอาจทำให้เสียชีวิตได้ เช่น ปรอท ตะกั่ว แคดเมียม ยาฆ่าแมลง หรือสารที่ปนเปื้อนกับอาหารแล้วกินเข้าไปจะเป็นอันตราย เช่น สารละลายพลาสติก หรือสารติดเชื้อ ได้แก่ เชื้อจุลินทรีย์ เป็นต้น

 (๗) วัสดุกัมมันตรังสี หมายถึง ธาตุหรือสารประกอบใด ๆ ที่มีองค์ประกอบส่วนหนึ่ง มีโครงสร้างภายในอะตอมไม่คงตัว และสลายตัวโดยการปลดปล่อยรังสีออกมา เช่น โคบอลต์ - ๖๐ เรเดียม - ๒๒๖ เป็นต้น

 (๘) สารกัดกร่อน หมายถึง สารที่มีคุณสมบัติในการทำลายเนื้อเยื่อของร่างกาย เช่น กรด ด่าง เป็นต้น

 (๙) สารหรือวัตถุอื่นที่อาจเป็นอันตรายได้ หมายถึง สารที่ไม่ได้จัดอยู่ในประเภทใดใน ๘ ประเภท ข้างต้น แต่สามารถก่อให้เกิดอันตรายได้ เช่น สารคลอโรฟลูออโรคาร์บอน (CNC) เป็นต้น

 **นอกจากนี้ยังหมายรวมถึงอาวุธเคมีและอาวุธชีวภาพด้วย**

 **๑. อาวุธเคมี** หมายถึง สิ่งใดสิ่งหนึ่ง หรือหลายสิ่งรวมกัน ดังต่อไปนี้

 (๑) สารเคมีพิษและสารที่ใช้ผลิตสารเคมีพิษเว้นแต่กรณีที่มีเจตนาเพื่อความมุ่งประสงค์ที่ไม่ได้ห้ามไว้ภายใต้อนุสัญญาห้ามอาวุธเคมี ตราบใดที่ชนิดและปริมาณของสารเคมีเหล่านั้นสอดคล้องกับความมุ่งประสงค์ที่ไม่ได้ห้าม ภายใต้อนุสัญญาห้ามอาวุธเคมี

 (๒) ยุทธปัจจัยและอุปกรณ์ที่ออกแบบโดยเฉพาะเพื่อก่อให้เกิดความตายหรืออันตรายอื่นโดยอาศัยคุณสมบัติที่เป็นพิษของสารเคมีพิษเหล่านั้นที่ระบุไว้ใน (๑) ซึ่งอาจถูกปล่อยออกมาเมื่อมีการใช้ยุทธปัจจัยและอุปกรณ์ดังกล่าว

 (๓) เครื่องมือใดที่ออกแบบโดยเฉพาะเพื่อใช้เกี่ยวเนื่องโดยตรงกับการใช้ยุทธปัจจัย

  **๒. สารเคมีพิษ** หมายถึง สารเคมีใดที่โดยปฏิกิริยาเคมีของสารเคมีนั้นมีผลต่อกระบวนการของชีวิตซึ่งสามารถก่อให้เกิดความตาย การไร้ความสามารถชั่วคราว หรืออันตรายถาวรต่อมนุษย์และสัตว์ ทั้งนี้รวมถึงสารเคมีเช่นว่าทั้งปวง โดยไม่คำนึงถึงต้นกำเนิดหรือวิธีการผลิตสารเคมีนั้น และไม่คำนึงว่าสารเหล่านี้ถูกผลิตขึ้นในสถานที่ผลิต ในยุทธปัจจัยหรือที่อื่น

 **๓. สารที่ใช้ผลิตสารเคมีพิษ** หมายถึง ตัวทำปฏิกิริยาเคมีใดซึ่งมีส่วนในขั้นตอนใดในการผลิต สารเคมีพิษไม่ว่าโดยวิธีใดก็ตาม ทั้งนี้รวมถึงองค์ประกอบหลักใดของระบบเคมีที่มีองค์ประกอบทวิภาคหรือ พหุภาค

 **๔. องค์ประกอบหลักของระบบเคมีที่มีองค์ประกอบทวิภาคหรือพหุภาค** หมายถึง สารที่ใช้ผลิตสารเคมีพิษซึ่งมีบทบาทสำคัญที่สุดในการกำหนดคุณสมบัติที่เป็นพิษของผลิตภัณฑ์สุดท้ายและทำปฏิกิริยาอย่างรวดเร็วกับสารเคมีอื่นในระบบเคมีที่มีองค์ประกอบทวิภาคหรือพหุภาค

 **๕. อาวุธชีวภาพ** หมายถึง ยุทธภัณฑ์ที่ใช้ส่ง แพร่ หรือกระจายสารชีวภาพและสัตว์พาหะทั้งนี้หมายรวมถึงสารชีวภาพซึ่งมุ่งหมายสำหรับใช้ยุทธภัณฑ์ดังกล่าวเป็นเครื่องส่ง แพร่ หรือ กระจายด้วย ไม่ว่าสารนั้นจะบรรจุอยู่ในยุทธภัณฑ์แล้วหรือยังไม่ได้บรรจุ

 **๖. ความมุ่งประสงค์ที่ไม่ได้ห้ามไว้ภายใต้อนุสัญญาห้ามอาวุธเคมี** หมายถึง

1. ความมุ่งประสงค์ด้านอุตสาหกรรม เกษตรกรรม การวิจัย การแพทย์ เภสัชกรรม

หรือความมุ่งประสงค์อื่นในทางสันติ

1. ความมุ่งประสงค์ด้านการป้องกัน คือ เป็นความมุ่งประสงค์ที่เกี่ยวข้องโดยตรงกับ

การป้องกันสารเคมีพิษ และการป้องกันอาวุธเคมี

1. ความมุ่งประสงค์ทางทหารที่ไม่ได้เกี่ยวข้องกับการใช้อาวุธเคมี และไม่ได้ขึ้นอยู่กับ

การใช้คุณสมบัติที่เป็นพิษของสารเคมีเป็นวิธีหนึ่งในการสงคราม การบังคับใช้กฎหมาย รวมถึงความมุ่งประสงค์เพื่อควบคุมการจลาจลภายในประเทศ

**๓. การปฏิบัติ**

 **๑. ก่อนเกิดภัย** ประกอบด้วย

 **๑.๑ การป้องกันและลดผลกระทบ** มีแนวทางดังนี้

 1.1.1 ฝ่ายปกครอง ดำเนินการดังนี้

 (1) ตรวจสอบ และปรับปรุงข้อมูลพื้นที่เสี่ยงภัยสารเคมีและวัตถุอันตราย

รวมทั้งข้อมูลพื้นที่ปลอดภัยเพื่อรองรับการอพยพให้เป็นปัจจุบัน

(2) จัดทำแผนที่พื้นที่เสี่ยงภัย ให้เป็นมาตรฐานเดียวกันทั้งในเรื่องมาตราส่วนและรายละเอียดของแผนที่

(3) จัดทำฐานข้อมูลกำลังเจ้าหน้าที่อาสาสมัคร เครื่องจักร เครื่องมือ

และอุปกรณ์การกู้ชีพกู้ภัย เพื่อให้พร้อมเรียกใช้งานได้ทันทีเมื่อเกิดภาวะฉุกเฉิน

 1.1.2 ฝ่ายสิ่งแวดล้อมและสุขาภิบาล มีแนวทางดังนี้

(1) ประเมินความเสี่ยงภัยจากสารเคมีและวัตถุอันตรายโดยการประเมินภัย

และความล่อแหลมเพื่อประเมินโอกาสหรือความเป็นไปได้ที่จะเกิดภัยจากสารเคมีและวัตถุอันตราย รวมทั้งศึกษาวิธีลดผลกระทบเพื่อนำไปกำหนดมาตรการที่เหมาะสมในการบริหารจัดการภัยจากสารเคมีและวัตถุอันตราย

(2) พัฒนาระบบเครือข่ายฐานข้อมูลสารสนเทศด้านสารเคมีและวัตถุอันตราย ให้มีความเชื่อมโยงระหว่างหน่วยงาน

(3) ให้ความรู้กับประชาชน เกี่ยวกับการป้องกันและการปฏิบัติตนอย่างถูกต้องและปลอดภัยจากสารเคมีและวัตถุอันตราย

(4) จัดให้มีการศึกษาผลกระทบของการเกิดภัยจากสารเคมีและวัตถุอันตรายครั้งที่ผ่านมาเพื่อให้ทราบข้อมูล ข้อเท็จจริง สำหรับนำไปประยุกต์ใช้ในการบริหารจัดการสาธารณภัยของกรุงเทพมหานครให้มีประสิทธิภาพมากยิ่งขึ้น

 **1.2 การเตรียมความพร้อม** มีแนวทางดังนี้

 1.๒.๑ ฝ่ายปกครอง สำนักงานเขตบางพลัด จัดตั้งและฝึกอบรมอาสาสมัคร เพื่อช่วยเหลืองานเจ้าหน้าที่ เช่น อาสาสมัครป้องกันภัยฝ่ายพลเรือน (อปพร.) อาสาสมัครกู้ชีพกู้ภัย

 1.๒.๒ ฝ่ายพัฒนาชุมชนและสวัสดิการสังคม มีแนวทางดังนี้

(1) ให้ความรู้กับประชาชนในชุมชนให้ทราบถึงอันตรายจากสารเคมีและวัตถุอันตราย

(2) สำรองเครื่องอุปโภคบริโภค ที่จำเป็นและเหมาะสมเพื่อรองรับการอพยพและให้ความช่วยเหลือผู้ประสบภัยได้ทันที เมื่อเกิดภัย

(3) จัดเตรียมสถานที่ปลอดภัยเพื่อรองรับผู้ประสบภัยพร้อมสิ่งสาธารณูปโภคที่จำเป็น

1.๒.๓ ฝ่ายสิ่งแวดล้อมและสุขาภิบาล มีแนวทางดังนี้

(1) จัดทำบัญชีผู้เชี่ยวชาญเฉพาะด้านวัตถุอันตรายและสารเคมี หรือเจ้าหน้าที่จากหน่วยงานและองค์กรที่เกี่ยวข้อง

(2) จัดเตรียมเครื่องมืออุปกรณ์ทางการแพทย์ ในการช่วยเหลือผู้เจ็บป่วยจากสารเคมีและวัตถุอันตราย

 1.๒.4 ฝ่ายโยธา มีแนวทางดังนี้

(1) จัดเตรียมเครื่องจักรเครื่องมือ ยานพาหนะ และวัสดุอุปกรณ์ ที่จำเป็นในการป้องกันภัย เพื่อให้นำไปใช้ได้ทันทีในกรณีที่เกิดภัย

 1.๒.5 ฝ่ายเทศกิจ มีแนวทางดังนี้

(1) จัดเตรียมระบบสื่อสารหลัก ระบบสื่อสารรอง ที่จำเป็น พร้อมทั้งจัดหาเครื่องมือ อุปกรณ์สื่อสารให้เพียงพอและใช้งานได้ตลอดเวลา

 **๒. ขณะเกิดภัย**

 **การบริหารจัดการในภาวะฉุกเฉิน** มีแนวทางดังนี้

 **กรณีเกิดเหตุในพื้นที่เขตบางพลัด**

 ๒.๑ เมื่อเกิดภัยจากสารเคมีและวัตถุอันตรายให้ผู้ประสบเหตุหรือหน่วยงานที่ได้รับทราบเหตุ แจ้งหรือรายงานไปยังศูนย์วิทยุสื่อสาร สำนักป้องกันและบรรเทาสาธารณภัยกรุงเทพมหานคร หมายเลขโทรศัพท์ ๑๙๙ หรือโทร. ๐ ๒๓๕๔ ๖๘๕๘ หรือศูนย์กรุงเทพมหานคร หมายเลขโทรศัพท์ ๑๕๕๕ หรือ ฝ่ายปกครอง สำนักงานเขตบางพลัด ๐ 2424 3777 ต่อ 6157 – 6162 โทรสาร 0 2424 8875 กรมป้องกันและบรรเทาสาธารณภัย หมายเลขโทรศัพท์ ๑๗๘๔

 ๒.๒ เมื่อสำนักงานเขต ได้รับแจ้งเหตุ ให้ผู้รับแจ้งหาข้อมูลเกี่ยวกับสารเคมีและวัตถุอันตรายบริเวณที่เกิดเหตุให้ได้มากที่สุด ได้แก่

 ๒.๒.๑ ชื่อและประเภทของสารเคมี พร้อม UN NUMBER

 ๒.๒.๒ ปริมาณและภาชนะบรรจุสารเคมี

 ๒.๒.๓ ลักษณะการเกิด

 ๒.๒.๔ สถานที่และเวลาเกิดเหตุ

 ๒.๓ ฝ่ายปกครอง ประสานหน่วยงานที่เกี่ยวข้อง และสถานีดับเพลิงท้องที่สั่งชุดเจ้าหน้าที่ออกปฏิบัติงานโดยทันทีตามแผนปฏิบัติการป้องกันและแก้ไขปัญหาสารเคมีและวัตถุอันตราย

 ๒.๔ ฝ่ายปกครอง รายงานเหตุการณ์ให้ผู้อำนวยการเขตและผู้อำนวยการสำนักป้องกันและบรรเทาสาธารณภัยทราบ

 ๒.๕ จัดตั้งศูนย์อำนวยการเฉพาะกิจป้องกันและแก้ไขปัญหาภัยจากสารเคมีและวัตถุ

อันตรายเขตบางพลัด เพื่อเป็นศูนย์ในการบัญชาการและอำนวยการปฏิบัติและจัดให้เจ้าหน้าที่เข้าประจำศูนย์ทันที และดำเนินการตามแนวทางการปฏิบัติของศูนย์อำนวยการเฉพาะกิจฯ

 2.6 ในกรณีที่เห็นว่าไม่อยู่ในสภาพที่แน่ชัดเกี่ยวกับการปฏิบัติต่อสารเคมีและวัตถุ

อันตรายในบริเวณที่เกิดเหตุให้แจ้งประสานกับกรมโรงงานอุตสาหกรรม หรือ กรมควบคุมมลพิษ หรือ กรมธุรกิจพลังงาน กรณีที่เกี่ยวข้องกับวัสดุกัมมันตรังสี ให้ประสานกับสำนักงานปรมาณูเพื่อสันติ เพื่อให้ได้ข้อมูล ที่ถูกต้องและสามารถป้องกันและบรรเทาภัยได้ตรงตามลักษณะของสารเคมีและวัตถุอันตรายแต่ละประเภท

 ๒.๗ ประชาสัมพันธ์แจ้งให้ประชาชนผู้อาศัยอยู่ในบริเวณสถานที่เกิดเหตุการณ์หรือบริเวณที่อาจได้รับผลกระทบข้างเคียงทราบเหตุการณ์ที่เกิดขึ้น รวมทั้งอพยพออกจากพื้นที่ในกรณีที่จำเป็น และวิธีการป้องกันตัวสำหรับผู้อยู่ในบริเวณที่อาจได้รับอันตราย เพื่อให้ป้องกันตนเองให้ปลอดภัยจากสารเคมีและวัตถุอันตราย หากจำเป็นให้ประกาศเป็นเขตอันตรายห้ามมิให้ผู้ไม่มีหน้าที่เกี่ยวข้องเข้าไปบริเวณดังกล่าว

 ๒.๘ ฝ่ายสิ่งแวดล้อมและสุขาภิบาล และหน่วยงานที่เกี่ยวข้อง ให้การช่วยเหลือล้างพิษผู้ป่วยที่ไม่สามารถช่วยเหลือตนเองได้และให้การรักษาพยาบาลผู้เจ็บป่วยจากสารเคมีและวัตถุอันตราย

 ๒.๙ การตรวจพิสูจน์เอกลักษณ์บุคคลในกรณีมีผู้เสียชีวิต ให้เป็นไปตามอำนาจหน้าที่การปฏิบัติงานของสำนักงานตำรวจแห่งชาติ และตามบันทึกข้อตกลงความร่วมมือการปฏิบัติงานพิสูจน์ เอกลักษณะบุคคลและการส่งกลับในกรณีภัยพิบัติร้ายแรง ระหว่าง กรมป้องกันและบรรเทาสาธารณภัย กระทรวงมหาดไทยกับ สำนักงานนิติวิทยาศาสตร์ตำรวจ สำนักงานตำรวจแห่งชาติ

 ๒.๑๐ กรณีจำเป็นต้องรับบริจาคความช่วยเหลือด้านต่าง ๆ จากสาธารณชน ให้ศูนย์อำนวยการเฉพาะกิจฯ จัดตั้งศูนย์รับบริจาคและประสานหน่วยงานที่เกี่ยวข้องในการกำหนดสถานที่เก็บรักษาสิ่งของและเงินบริจาค รวมทั้งวิธีการแจกจ่ายเพื่อให้เกิดเอกภาพ และเป็นประโยชน์แก่ผู้ประสบภัยอย่างเสมอภาค และทันเหตุการณ์

**๓. หลังเกิดภัย**

 **การจัดการหลังเกิดภัย** มีแนวทางดังนี้

3.๑ ฝ่ายสิ่งแวดล้อมและสุขาภิบาล ประสานหน่วยงานที่เกี่ยวข้อง จัดผู้เชี่ยวชาญ

เกี่ยวกับสารเคมีและวัตถุอันตรายจากหน่วยงานที่เกี่ยวข้อง เข้าไปยังบริเวณที่เสียหาย และตรวจสอบว่ามีผลกระทบข้างเคียงหรือมีสารเคมีและวัตถุอันตรายตกค้างหรือไม่ เพื่อดำเนินการแก้ไขให้บริเวณที่เกิดเหตุ และบริเวณข้างเคียงเกิดความปลอดภัย

3.2 ฝ่ายรักษาความสะอาดและสวนสาธารณะ ประสานสำนักสิ่งแวดล้อม มีหน้าที่กำจัดสารเคมีและวัตถุอันตราย เช่น สารเคมีที่ได้จากสถานที่ที่มีการลักลอบทิ้ง ฯลฯ และเมื่อเก็บกู้แล้วให้นำไปพักไว้ตามที่สำนักสิ่งแวดล้อมกำหนด

3.3 ฝ่ายปกครองและฝ่ายที่เกี่ยวข้อง ดำเนินการประเมินความเสียหายและความต้องการ

เบื้องต้นโดยจัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐาน พร้อมทั้งออกหนังสือรับรอง ให้ผู้ประสบภัยไว้เป็นหลักฐานในการรับการสงเคราะห์และฟื้นฟู

3.4 ฝ่ายปกครอง และฝ่ายพัฒนาชุมชนและสวัสดิการสังคม จัดหาที่พักชั่วคราว

และให้ความช่วยเหลือผู้ประสบภัยด้านสุขภาพ อนามัย สภาพจิตใจ การช่วยเหลือและฟื้นฟูสัตว์ป่าและ

สัตว์เลี้ยงที่ได้รับผลกระทบจากภัยจากสารเคมีและวัตถุอันตราย

3.5 การจัดการศพผู้เสียชีวิต มีแนวทางดังนี้

 3.5.1 ฝ่ายสิ่งแวดล้อมและสุขาภิบาล ประสานสถานพยาบาลในพื้นที่ เก็บรักษาศพและการพิสูจน์เอกลักษณ์ผู้เสียชีวิต

 3.5.2 การพิสูจน์เอกลักษณ์บุคคลและการส่งกลับ ให้เป็นไปตามข้อตกลงความร่วมมือการปฏิบัติงานพิสูจน์เอกลักษณ์บุคคลและการส่งกลับในกรณีภัยพิบัติร้ายแรง ระหว่างกรมป้องกันและบรรเทาสาธารณภัยกับสำนักงานตำรวจแห่งชาติ

 3.๕.๓ ฝ่ายเทศกิจ ประสานตำรวจในพื้นที่ ในการเคลื่อนย้ายศพ

 3.6 ฝ่ายสิ่งแวดล้อมและสุขาภิบาล ร่วมกับหน่วยงานที่เกี่ยวข้อง ป้องกัน เฝ้าระวัง และควบคุมโรคที่อาจจะเกิดขึ้นทั้งด้านร่างกายและจิตใจ

 3.๗ ฝ่ายสิ่งแวดล้อมและสุขาภิบาล และฝ่ายพัฒนาชุมชนและสวัสดิการสังคม ฟื้นฟูคุณภาพชีวิต และฟื้นฟูอาชีพของผู้ประสบภัย ทั้งทางด้านร่างกายและจิตใจ ให้สามารถดำรงชีวิตและประกอบอาชีพได้อย่างปกติ

 3.๘ สำนักงานเขตบางพลัด ร่วมกับหน่วยงานที่เกี่ยวข้อง ฟื้นฟูโครงสร้างพื้นฐาน รวมทั้งสิ่งสาธารณประโยชน์อื่น ๆ ที่ได้รับความเสียหายให้กลับสู่สภาพเดิม เช่น สถานที่ราชการ โรงเรียน สถานที่ท่องเที่ยว และสิ่งแวดล้อมที่ได้รับความเสียหาย รวมทั้งแก้ไขปัญหาภาวะมลพิษต่าง ๆ

 3.๙ ศูนย์อำนวยการเฉพาะกิจฯ เขตบางพลัด ดำเนินการฟื้นฟูบูรณะความเสียหาย ในเบื้องต้นโดยใช้งบประมาณของกรุงเทพมหานคร

 3.๑๐ ฝ่ายสิ่งแวดล้อมและสุขาภิบาล ประสานหน่วยงานที่เกี่ยวข้อง จัดให้มีการศึกษาผลกระทบจากสารเคมีและวัตถุอันตรายที่มีต่อชีวิตทรัพย์สินของประชาชน เพื่อนำไปเป็นข้อมูลในการบริหารจัดการภัยจากสารเคมีและวัตถุอันตรายในอนาคต